अमेरिकी बीज कंपनी मोंसांटो के खिलाफ अभियोग चलाएगी सरकार  
इन कंपनियों पर आरोप है कि इन्होंने बीटी बैंगन के विकास में स्थानीय बैंगन की किस्मों का उपयोग किया और इसके लिए उचित अधिकारियों से मंजूरी नहीं ली।
सरकार ने अमेरिकी बीज कंपनी मोंसांटो तथा इसकी भारतीय सहयोगी फर्मों के खिलाफ अभियोग चलाने का फैसला किया है। इन कंपनियों पर आरोप है कि इन्होंने बीटी बैंगन के विकास में स्थानीय बैंगन की किस्मों का उपयोग किया और इसके लिए उचित अधिकारियों से मंजूरी भी नहीं ली।  नेशनल बायोडायवर्सिटी अथॉरिटी ऑफ इंडिया (एनबीए) ने इस आशय का फैसला शुक्रवार को किया। इसके तहत मोंसांटो, महिको तथा इसकी अन्य भारतीय सहयोगी फर्मों के खिलाफ कानूनी कार्रवाई शुरू की जाएगी। स्वयंसेवी संगठन एनवायर्नमेंट स्पोर्ट ग्रुप के बयान में कहा गया है कि इस बारे में आधिकारिक प्रस्ताव एनबीए की 20 जून की बैठक में किया गया।